Mardasavas (Marcinkonys)
Mardasavas – kaimas Varėnos rajono savivaldybėje, 4 km į šiaurės rytus nuo Puvočių, piečiau Merkio ir Ūlos santakos. Garsėja senovinėmis dzūkų tradicijomis, kaimą supa Mardasavo miškas, paupy įrengta stovyklavietė. Dešiniakrantė Mardasavo dalis patenka į Merkinės seniūniją. Kapinaitėse ant Merkio kranto išlikę 3 mediniai kryžiai be užrašų. Kaimo apylinkėse rasta mezolito ir neolito laikotarpių gyvenviečių. Yra partizanų bunkerių.